Legal Document

Category: 2222

Text:
33. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 704 της 30 Οκτ./5 Νοεμ. 1970 (ΦΕΚ Α΄ 235) Περί καθορισμού των διατηρουμένων υπέρ του Υπουργού και των Περιφερειακών Αρχών διανομαρχιακού επιπέδου του Υπουργείου Οικονομικών (Γενικής Διευθύνσεως Φορολογίας) αρμοδιοτήτων, κατά την παρ. 1 του άρθρ. 1 του Ν.Δ. 532/1970). Έχοντες υπ’ όψιν: 1)Τας διατάξεις της παρ. 1 του άρθρ. 1 ως και του άρθρ. 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως», 2)την υπ’ αριθ. 23675/10.7.1970 (ΦΕΚ 477 Β/11.7.1970) απόφασιν του Πρωθυπουργού, ως Υπουργού Προεδρίας Κυβερνήσεως, 3)την υπ’ αριθ. 691/3.9.1970 γνωμοδότησιν του Ανωτάτου Συμβουλίου Δημοσίων Υπηρεσιών και 4)την υπ’ αριθ. 699/24.9.1970 γνωμοδότησιν του Συμβουλίου της Επικρατείας, προτάσει του Πρωθυπουργού και των Ημετέρων επί των Εσωτερικών, Οικονομικών και Αναπληρωτού Υπουργού Προεδρίας της Κυβερνήσεως Υπουργών, απεφασίσαμεν και διατάσσομεν: Άρθρ.1.-Διατηρούνται κατά την παρ. 1 του άρθρ. 1 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως», υπέρ του Υπουργού ή των προϊσταμένων της Κεντρικής Υπηρεσίας του Υπουργείου Οικονομικών (Γενική Διεύθυνσις Φορολογίας) τα κάτωθι αντικείμενα αρμοδιότητος του Υπουργείου τούτου: 1.Αι κατά τας περιπτ. α-ε της παρ. 2 του άρθρ. 1 του Νόμ. 3200/1955 «περί διοικητικής αποκεντρώσεως», ως συνεπληρώθη υπό του άρθρ. 8 του Ν.Δ. 3620/1956, αρμοδιότητες, εξαιρέσει των διατηρουμένων κατά τας διατάξεις του άρθρ. 2 του παρόντος υπέρ των περιφερειακών αρχών διανομαρχιακού επιπέδου (παρ. 3 άρθρ. 1 Ν.Δ. 532/1970). 2.Η κατά τας κειμένας διατάξεις έγκρισις των αποφάσεων, κανονισμών, προγραμμάτων και λοιπών πράξεων των Διοικητικών Συμβουλίων των εδρευόντων εντός των ορίων της τέως Διοικήσεως Πρωτευούσης νομικών προσώπων, οργανισμών και επιχειρήσεων, εποπτευομένων υπό του Υπουργείου Οικονομικών. 3.Ο καθορισμός ως αρμοδίου, δι’ ωρισμένην υπόθεσιν φορολογίας κληρονομιών, δωρεών ή προικών, Οικον. Εφόρου, ετέρου, οσάκις ούτος εδρεύη εκτός της διανομαρχιακής περιφερείας της έδρας του κατά νόμον αρμοδίου (άρθρ. 21 παρ. 6 του Νόμ. 1641/1919 ως προσετέθη δια των παρ. 1 και 2 του άρθρ. 2 του Ν.Δ. 697/1941 και παρ. 4 του άρθρ. 14 του Α.Ν. 323/1945). 4.Τα της συστάσεως και καταργήσεως των αποθηκών Μονοπωλίων, ο ορισμός ελεγκτών δαπανών της Εταιρείας Διαχειρίσεως Ειδών Μονοπωλίου Ελληνικού Δημοσίου (Ε.Δ.Ε.Μ.Ε.Δ.) και η έγκρισις των δαπανών ταύτης (άρθρ. 3 Νομ. 3803/1957 και άρθρ. 5 και 7 της από 30.12.1950 συμβάσεως μεταξύ Δημοσίου και της Εταιρείας Διαχειρίσεως Ειδών Μονοπωλίου του Ελληνικού Δημοσίου). (Μετά τη σελ. 16(α) Σελ. 17(α) Τεύχος 642-Σελ. 25 Οργανισμός Υπουργείου Οικονομικών 24.Α.α.31-33 5.Η θέσις υπό διαμετακόμισιν ή αποταμίευσιν εις Τελωνειακούς χώρους μονοπωλιακών ειδών (άρθρ. 19 Α.Ν. 154/1967). 6.Η χορήγησις αδείας συστάσεως καπνοβιομηχανίας, η ρύθμισις των της εγγυήσεως της παρεχομένης δια την σύστασιν ταύτης, ο ορισμός επιτροπής ελέγχου καταλληλότητος των προσφερομένων οικημάτων, η συγκρότησις επιτροπών εκτιμήσεως της αξίας ακινήτων και μηχανημάτων καπνοβιομηχανιών προσφερομένων ως εγγύησις, η αφαίρεσις ή αναστολή χορηγηθείσης αδείας συστάσεως και λειτουργίας καπνοβιομηχανιών, η παροχή εις ταύτας εντόκου πιστώσεως εις ενσήμους ταινίας φορολογίας καπνού καθώς και η παράτασις της προθεσμίας εξοφλήσεως αιτήσεων κοπής καπνού (άρθρ. 2 Β.Δ. 16/17.4.1879 και άρθρ. 2 Νόμ. 1567/1918, άρθρ. 4 εδάφ. 1 Ν.Δ. 2057/1943, άρθρ. 13 παρ. 1 και 3 του Ν.Δ. 4373/1964, άρθρ. 13 παρ. 1 του Ν.Δ. 1071/1949). 7.Η χορήγησις αμοιβής εις υπαλλήλους και ιδιώτας συμβάλλοντας εις την ανακάλυψιν κλπ. λαθρεμπορικών πράξεων, ο καθορισμός του τρόπου και των δικαιολογητικών πληρωμής και εις εξαιρετικάς περιπτώσεις χορήγησις προκαταβολής έναντι της χορηγηθησομένης αμοιβής (άρθρ. 6 παρ. 3 Α.Ν. 1941/1939, άρθρ. 103 Νόμ. 1165/1918, άρθρ. 23 παρ. 4 Α.Ν. 389/1936 και άρθρ. 23 παρ. 6 Α.Ν. 389/1936). 8.Ο καθορισμός αρμοδίας Αρχής δια την είσπραξιν του φόρου καταναλώσεως επί μικροποσοτήτων καπνικών προϊόντων αλλοδαπής, (άρθρ. 10 παρ. 3 Ν.Δ. 4373/1964). 9.Ο καθορισμός διαβάσεων επί της κατά ξηράν τελωνειακής γραμμής και αρμοδιότητος των Τελωνειακών Αρχών δι’ εισαγόμενα, εξαγόμενα κλπ. είδη (άρθρ. 1 παρ. 4 και 5 Νόμ. 1165/1918). 10.Η απαγόρευσις εξαγωγής εγχωρίων ειδών δι’ ωρισμένους λιμένας αλλοδαπής κλπ. προς αποτροπήν διενεργείας λαθρεμπορίου, (άρθρ. 1 παρ. 7 Νόμ. 1165/1918). 11.Η απαγόρευσις, εν όλω ή εν μέρει αποταμιεύσεως εμπορευμάτων εις Ελεύθερα Τελωνειακά Συγκροτήματα (Ε.Τ.Σ.), αποθήκας της Προνομιούχου Ανωνύμου Εταιρείας Γενικών Αποθηκών Ελλάδος (Π.Α.Ε.Γ.Α.Ε.), του Δημοσίου ή ιδιωτικάς τοιαύτας, (άρθρ. 46 παρ. 3 Νόμ. 1165/1918). 12.Η αναγνώρισις λιμένων τινών της Χώρας ως κυρίως εξαγωγικών (άρθρ. 1 παρ. 7 Νόμ. 3793/1957). 13.Η συγκρότησις της επιτροπής του άρθρ. 26 του Νόμ. 3793/1957 εις τας περιφερείας Αθηνών - Πειραιώς, (άρθρ. 26 Νόμ. 3793/1957). 14.Η θέσις υπό ειδικήν Τελωνειακήν παρακολούθησιν ειδών τινών, (άρθρ. 88 παρ. 3, 4 και 5 Νόμ. 1165/1918). 15.Η έγκρισις καταστροφής ηλεγμένων τελών παραστατικών εγγράφων και παλαιών αρχείων, (άρθρ. 11 Ν.Δ. 36/1968). Σελ. 18(α) Τεύχος 642-Σελ. 26 16.Η απαλλαγή εκ των δασμών και λοιπών φόρων εν όλω ή εν μέρει των εν Δημοσίαις Τελωνειακαίς Αποθήκαις ή αποθήκαις της Π.Α.Ε.Γ.Α.Ε. εναποταταμιευομένων  εμπορευμάτων εφ’ όσον αποδεδειγμένως κατεστράφησαν ή εβλάβησαν εκ τύχης ή ανωτέρας βίας κατόπιν συμφώνου γνώμης της Ανωτάτης Επιτροπής Τελωνειακών Αμφισβητήσεων (Α.Ε.Τ.Α) (άρθρ. 61 παρ. 4 Νόμ. 1165/1918). 17.Η απαγόρευσις αποταμιεύσεως εμπορευμάτων τινων είτε εις Τελων. Ζώνας είτε εις τας Γενικάς Αποθήκας είτε εις τας τελωνειακάς τοιαύτας, άρθρ. 14 Ν.Δ. 1677/1942). 18.Ο καθορισμός των ανωτάτου ορίου των ατελώς παραδιδομένων ποσοτήτων βενζίνης και λιπαντικών δια την κίνησιν αυτοκινήτων Μητροπολιτών (Ν.Δ. 297/1969). 19.Η θέσις υπό τελωνειακήν επίβλεψιν εργοστασίων παραγωγής εν γένει καινουργών αυτοκινήτων, (άρθρ. 1 Ν.Δ. 4360/1964). 20.Ο καθορισμός αρμοδίας Φορολογικής Αρχής δια την εφαρμογήν των διατάξεων του Κώδικος Φορολογικών Στοιχείων οσάκις δημιουργείται αμφισβήτησις περί την αρμοδιότητα αυτής, (άρθρ. 59 εδάφ. α΄ Ν.Δ. 4/1968). 21.Η ανάθεσις εις ετέραν αρχήν ή εις προς τούτο συνιστώμενα ειδικά συνεργεία ή υπηρεσίας της θεωρήσεως, παραλαβής και ελέγχου όλων ή τινών των υπό του Κώδικος Φορολογικών Στοιχείων προβλεπομένων βιβλίων και στοιχείων, (άρθρ. 59, περ. Β΄ Ν.Δ. 4/1968). 22.Η έγκρισις των σχεδίων διακηρύξεως μισθώσεως οικημάτων προς στέγασιν Δημοσίων Υπηρεσιών, των δι’ απ’ ευθείας συμβάσεως συναπτομένων μισθώσεων εις την περιφέρειαν τέως Δ/σεως Πρωτευούσης, ως και των πρακτικών των διενεργουμένων δημοπρασιών επιφυλαττομένων των διατάξεων του άρθρ. 3 παρ. 2 περ. ΙΙ του υπ’ αριθ. 83/69 Β.Δ/τος, «περί οργανώσεως της Γενικής Δ/νσεως Γραφείου Πρωθυπουργού» (άρθρ. 10 και επόμενα Δ. 19.11.32). 23.Έγκρισις προμηθείας ειδών επιπλώσεως, τηλεπικοινωνιακού υλικού και μηχανικού εξοπλισμού δια την λειτουργίαν των γραφείων των Δημοσίων Υπηρεσιών του Κράτους αξίας ανωτέρας των 40.000 δραχμών επιφυλαττομένων των διατάξεων του άρθρ. 3 παρ. 2 του υπ’ αριθ. 83/69, Β.Δ/τος «περί οργανώσεως της Γενικής Δ/νσεως Γραφείου Πρωθυπουργού» προκειμένου περί τηλεφωνικών εγκαταστάσεων (άρθρ. 8 Δ/τος από 19.11.1932, άρθρ. 11 Νόμ. 388/1943, άρθρ. 83 Ν.Δ. 321/1969). 24.Α.α.33 Οργανισμός Υπουργείου Οικονομικών 24.Η εποπτεία επί της εκκαθαρίσεως της διαχειρίσεως και της διοικήσεως των εις το Δημόσιον ή εις άλλα πρόσωπα υπέρ κοινωφελών εν γένει σκοπών καταλειπομένων κληρονομιών, κληροδοσιών και δωρεών, των σχολαζουσών κληρονομιών, των εξ αδιαθέτου περιερχομένων εις το Δημόσιον κληρονομιών, ως και η διοίκησις, η διαχείρισις και η εκτέλεσις του σκοπού των υπό την άμεσον διαχείρισιν του Υπουργείου Οικονομικών τελουσών κοινωφελών περιουσιών (διατάξεις Α.Ν. 2039/1939). 25.Η έγκρισις αποφάσεων των Νομαρχών, εφ’ όσον αύται αφορούν παραχωρήσεις επί αιγιαλού και παραλίας εις οιανδήποτε περιοχήν της Χώρας, αξίας ανωτέρας του 1.000.000 δραχμών (άρθρ. 5 παρ. 1 Α.Ν. 263/1968). 26.Η έκδοσις (υπογραφή) πωλητηρίων εκποιήσεως δημοσίων κτημάτων (άρθρ. 75 παρ. 4 του Δ/τος της 11/12/11/1929). 27.Ο καθορισμός του τιμήματος εκποιήσεως ακινήτων τρίτων αξίας καθ’ υπολογισμόν ανωτέρας των 500.000 δραχμών περιελθόντων εις το Δημόσιον εις εξόφλησιν χρέους των πρωτοφειλετών ως και η έγκρισις καταβολής τούτων εις δόσεις (άρθρ. 3 παρ. 2 Νόμ. 3286/1955 ως συνεπληρώθη δια της παρ. 7 του άρθρ. 2 του Νόμ. 3800/1957). 28.Η αναπροσαρμογή των επιστρεπτέων αποζημιώσεων επί αναγκαστικών απαλλοτριώσεων (άρθρ. 2α παρ. 3 Α.Ν. 1731/1939). 29.Η αποδοχή αποφάσεων της επιτροπής του άρθρ. 37α του Α.Ν. 1731/1939, ο καθορισμός αποζημιώσεως των μελών αυτής, η συμπλήρωσις και διόρθωσις κτηματολογικών πινάκων ως και η εκκαθάρισις της αμοιβής των πραγματογνωμόνων (άρθρ. 37α παρ. 3 και 4, άρθρ. 11 παρ. 3 και άρθρ. 23 παρ. 1 Α.Ν. 1731/1939). Άρθρ.2.-Διατηρούνται κατά την παρ. 1 του άρθρ. 1 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως», υπέρ των περιφερειακών αρχών διανομαρχιακού επιπέδου του Υπουργείου Οικονομικών (Γενικής Δ/νσεως Φορολογίας) αι κάτωθι αρμοδιότητες: Α.Των Επιθεωρητών Οικονομικών Εφοριών, Τελωνείων και Εφοριών Καπνού (άρθρ. 3 Α.Ν. 1264/1942). 1)Η εποπτεία και ο έλεγχος των Οικονομικών Αρχών των οικείων περιφερειών και η έκδοσις γενικών ή ειδικών διαταγών περί του τρόπου ενεργείας αυτών εν τη διεξαγωγή των ανατιθεμένων αυταίς καθηκόντων και των ληπτέων μέτρων ή του τρόπου ενεργείας επί συγκεκριμένης περιπτώσεως. 2)Ο έλεγχος της υπηρεσιακής ικανότητος και υπαλληλικής ποιότητος των προϊσταμένων και του προσωπικού των Οικονομικών Υπηρεσιών. 3)Η επιθεώρησις τακτικώς, τουλάχιστον άπαξ του έτους των Οικονομικών Γραφείων της αρμοδιότητός των. 4)Η αυτεπάγγελος ή και μετά προηγουμένην διαταγήν του Υπουργείου Οικονομικών διενέργεια εκτάκτου επιθεωρήσεως των Οικονομικών Γραφείων της περιφερείας των ή άλλων ειδικών εξετάσεων. 5)Η διενέργεια οίκοθεν ή μετά προηγουμένην διαταγήν του Υπουργείου Οικονομικών ενόρκων ή μη διοικητικών ανακρίσεων κατά παντός εν τη περιφερεία των Οικονομικού υπαλλήλου της ειδικότητός των, καθ’ ου ήθελον προκύψει υπόνοιαι αμελούς ή δολίας ενεργείας εν τη εκτελέσει των καθηκόντων του. 6)Η δι’ ητιολογημένης αποφάσεώς των, θέσις προσωρινώς, εκτός υπηρεσίας, Οικονομικών εν γένει υπαλλήλων, εφ’ όσον ήθελον προκύψει βάσιμοι κατ’ αυτών υπόνοιαι περί δόλου ή βαρείας αμελείας εν τη ενασκήσει των καθηκόντων των ή ανεπαρκείας περί την εκπλήρωσιν αυτών. 7)Η αναστολή χρησιμοποιήσεως των εις το προσωπικόν του επιθεωρουμένου Οικονομικού Γραφείου χορηγηθεισών αδειών απουσίας ή η διακοπή της αδείας ης εγένετο έναρξις χρησιμοποιήσεως. 8)Η, κατά την επιθεώρησιν των Οικονομικών Γραφείων ή την διεξαγωγήν διοικητικών ανακρίσεων, κατάσχεσις βιβλίων, εγγράφων ή οιωνδήποτε άλλων στοιχείων σχετιζομένων με την επιθεώρουμένην Υπηρεσίαν ή την υπό εξέτασιν υπόθεσιν. 9)Η άσκησις πειθαρχικής εξουσίας επί των εις την δικαιοδοσίαν αυτών υπαγομένων Οικονομικών υπαλλήλων εξαιρέσει των κατά βαθμόν ανωτέρων, ως και των λοιπών οργάνων και υπηρεσιών, η επιβολή των πειθαρχικών ποινών της εγγράφου επιπλήξεως και του προστίμου ίσου προς το ήμισυ των τακτικών μηνιαίων αποδοχών. 10)Ο καθορισμός αρμοδίου Οικον. Εφόρου δια την φορολογίαν νομικών προσώπων, επί περιπτώσεων καθ’ ας εις την αυτήν περιφέρειαν εδρεύουσι πλείονες της μιας Οικον. Εφορίαι (άρθρ. 12 παρ. 2 Ν.Δ. 3843/1958). 11)Ομοίως ο καθορισμός ετέρου Οικον. Εφόρου, ως αρμοδίου δι’ ωρισμένην υπόθεσιν φορολογίας κληρονομιών, δωρεών ή προικών, οσάκις ούτος εδρεύει εντός της διανομαρχιακής περιφερείας της έδρας του κατά νόμον αρμοδίου, (άρθρ. 21 παρ. 6 Νόμ. 1641/1919, άρθρ. 2 παρ. 1 και 2 Ν.Δ. 697/1941, άρθρ. 14 παρ. 4 Α.Ν. 323/1945) ως και δια την επιβολήν της φορολογίας πλοίων, (άρθρ. 17 παρ. 1 Νόμ. 1880/1951). Β.Των Επιθεωρητών Μονοπωλίων και Φόρων Καταναλώσεως (άρθρ. 25 Ν.Δ. 1264/1942). 1)Η ενέργεια τακτικών και εκτάκτων επιθεωρήσεων των κεντρικών αποθηκών πετρελαίου, των γενικών και ειδικών αποθηκών μονοπωλίων της Εταιρείας Διαχειρίσεως Ειδών Μονοπωλίου Ελληνικού Δημοσίου και των αλυκών του Κράτους, ως προς τα αφορώντα την διαχείρισιν και παράδοσιν του άλατος, ο έλεγχος των διαχειρίσεων των οικείων διαχειριστών του Δημοσίου ή της (Μετά την σελ. 18(α) Σελ. 19(α) Τεύχος 642-Σελ. 27 Οργανισμός Υπουργείου Οικονομικών 24.Α.α.33 Εταιρείας Διαχειρίσεως Ειδών Μονοπωλίου Ελληνικού Δημοσίου. 2)Η διενέργεια ειδικών επιθεωρήσεων εις τα εργοστάσια κατασκευής μονοπωλιακών ειδών. 3)Η εκτέλεσις πάσης άλλης εντολής αφορώσης την εν γένει διενέργειαν ελέγχων και επιθεωρήσεων συναφών προς την αρμοδιότητα των Μονοπωλίων, ως και ελέγχου διαθέσεως των μονοπωλιακών ειδών παρά των αγοραζόντων ταύτα εκ των ειδικών αποθηκών μονοπωλίου. 4)Η διενέργεια εν συνεννοήσει μετά των Επιθεωρητών Οικονομικών Εφοριών, ειδικών επιθεωρήσεων παρά ταις Οικονομικαίς Εφορίαις ή Ειδικαίς Υπηρεσίαις, ως προς την εφαρμογήν της φορολογικής νομοθεσίας επί αντικειμένων φόρων καταναλώσεως, τελών ψυχαγωγίας και παντός άλλου αντικειμένου υπαγομένου εις την αρμοδιότητα της Διευθύνσεως Φόρων Καταναλώσεως και Μονοπωλίων. Γ.Των Επιθεωρητών Εθνικών Κληροδοτημάτων και Δημοσίων Κτημάτων (άρθρ. 4 Α.Ν. 1540/1938 και Β.Δ. της 22/4.5./5/1939). 1)Η εποπτεία και ο έλεγχος επί της εφαρμογής της νομοθεσίας της διεπούσης τα αντικείμενα της αρμοδιότητος της παρά τη Γενική Δ/νσει Φορολογίας Διευθύνσεως Εθνικών Κληροδοτημάτων. 2)Η επιτόπιος εξέτασις κτημάτων, είτε προς εξακρίβωσιν των δικαιωμάτων του Δημοσίου ή των διεκδικούντων ταύτα ιδιωτών, είτε προς καθορισμόν της ακριβούς θέσεως και των ορίων των υπό την διαχείρισιν του Δημοσίου τελούντων ή περιερχομένων κτημάτων, η εκτίμησις της αξίας αυτών και η μόρφωσις γνώμης περί των ενδεικνυομένων γενικώς μέτρων δια την καλλιτέραν διαχείρισιν αυτών και την λύσιν παντός υφισταμένου ζητήματος. 3)Ο έλεγχος και εφαρμογή των τίτλων ιδιοκτησίας των κατόχων κτημάτων αμφισβητουμένων παρά του Δημοσίου. Άρθρ.3.-1.Εις τα περιφερειακά όργανα νομαρχιακού επιπέδου του Υπουργείου Οικονομικών (Γενική Διεύθυνσις Φορολογίας) δια την περιφέρειαν της τέως Διοικήσεως Πρωτευούσης, μεταβιβάζεται η άσκησις απασών των ασκουμένων υπό των Νομαρχών αρμοδιοτήτων του Υπουργείου τούτου, εξαιρέσει των διατηρουμένων κατά το άρθρ. 1 του παρόντος, υπέρ του Υπουργού. 2.Εις τας μεταβιβαζομένας κατά την προηγουμένην παράγραφον αρμοδιότητας, περιλαμβάνεται και η χορήγησις υπό των εν λόγω οργάνων εις τους υπαλλήλους τούτων μέχρι και του 4ου βαθμού, κανονικών και αναρρωτικών αδειών. Σελ. 20(α) Τεύχος 642-Σελ. 28